включени като ограничителни зони I в приложение I към Регламент за изпълнение (ЕС) 2021/605, и в области, които понастоящем са включени като ограничителни зони II в приложение I към него, разположени в непосредствена близост до области, понастоящем включени като ограничителни зони I в него. Тези нови огнища на африканска чума по свинете при диви свине представляват повишена степен на риск, което следва да бъде отразено в посоченото приложение. Съответно тези области в Словакия, които понастоящем са включени като ограничителни зони I в посоченото приложение и са засегнати от тези неотдавнашни огнища на африканска чума по свинете, следва вече да бъдат включени като ограничителни зони II в посоченото приложение вместо като ограничителни зони I в него, а тези области от Словакия, които понастоящем са включени като ограничителни зони I в същото приложение и са разположени в непосредствена близост до областите, които са включени като ограничителни зони II в него и са засегнати от тези неотдавнашни огнища на африканска чума по свинете, следва да бъдат включени като ограничителни зони II в посоченото приложение вместо като ограничителни зони I в него; определените към момента граници на другите ограничителни зони I също следва да бъдат определени наново, за да се вземат предвид тези неотдавнашни огнища.
 (10)
 През юли и август 2021 г. бяха констатирани няколко огнища на африканска чума по свинете при отглеждани свине в райони Banskobystrický и Prešovský в Словакия в области, понастоящем включени като ограничителни зони II в приложение I към Регламент за изпълнение (ЕС) 2021/605. Тези огнища на африканска чума по свинете при отглеждани свине представляват повишена степен на риск, което следва да бъде отразено в посоченото приложение. Поради това посочените области в Словакия, които понастоящем са включени като ограничителни зони II в посоченото приложение и са засегнати от тези неотдавнашни огнища на африканска чума по свинете, следва вече да бъдат включени като ограничителни зони III в същото приложение вместо като ограничителни зони II.
 (11)
 През юли и август 2021 г. бяха констатирани две огнища на африканска чума по свинете при отглеждани свине в окръзи Ventspils и Ludzas в Латвия в области, понастоящем включени като ограничителни зони II в приложение I към Регламент за изпълнение (ЕС) 2021/605. Тези огнища на африканска чума по свинете при отглеждани свине представляват повишена степен на риск, което следва да бъде отразено в посоченото приложение. Поради това посочените области в Латвия, които понастоящем са включени като ограничителни зони II в посоченото приложение и са засегнати от тези неотдавнашни огнища на африканска чума по свинете, следва вече да бъдат включени като ограничителни зони III в същото приложение вместо като ограничителни зони II.
 (12)
 След тези неотдавнашни огнища на африканска чума по свинете при отглеждани свине и диви свине в Полша и Словакия, при отглеждани свине в Латвия и при диви свине в Германия, и предвид настоящата епидемиологична обстановка по отношение на африканската чума по свинете в Съюза, определените зони в посочените четири държави членки бяха преразгледани и актуализирани. Освен това бяха преразгледани и актуализирани въведените мерки за управление на риска. Тези промени следва да бъдат отразени в